**แบบบันทึก**

**เทคนิคส่งเสริมสัมมาชีพชุมชน**

ชื่อองค์กรความรู้ : เทคนิคกระบวนการขับเคลื่อนสัมมาชีพชุมชน

ชื่อเจ้าของความรู้ : นางสาวศิรินาฏ แสงรุ่ง

ตำแหน่ง เจ้าหน้าที่พัฒนาชุมชน ปราชญ์ชุมชน

ที่อยู่ บ้านเลขที่ 645 หมู่ที่ 2 ตำบลด่านขุนทด อำเภอด่านขุนทด จังหวัดนครราชสีมา

**๑. ความเป็นมา/แรงบันดาลใจ/ไหตุผลที่ทำ**

 กรมการพัฒนาชุมชนได้ส่งเสริมกานขับเคลื่อนการสร้างสัมมาชีพโดยยึดหลักปรัชญาของเศรษฐกิจพอเพียงตามแผนยุทธศาสตร์การพัฒนาเศรษฐกิจฐานรากและชุมชนเข้มแข็งของรัฐบาล ดังนั้นการขับเคลื่อนงานในพื้นที่โดยเฉพาะงานพัฒนาชุมชนอำเภอ ถือเป็นจุดแตกหักในการทำงานให้ประสบผลสำเร็จโดยเฉพาะใช้”คน”เป็นกลไกลหลักในการขับเคลื่อนงานโดยเฉพาะคนในชุมชนเพราะถือว่าทุกคนมีเกียรติและศักดิ์ศรีเท่าเทียมกันยิ่งถ้าหากมีการสร้างทีมเครือข่ายในการทำงานแล้วก็จะทำให้งานบรรลุเป้าหมายที่ตั้งไว้

ปัจจุบันสถานการณ์ที่เกี่ยวข้องกับการประกอบอาชีพของประชาชนภาคการเกษตรมีภาวะความเสี่ยงของอาชีพเกษตรกรรมที่เกิดจากการประกอบอาชีพแบบดั้งเดิม เช่น การปลูกพืชเชิงเดี่ยว  โรคพืช  ราคาผลผลิตตกต่ำ  การไม่มีอาชีพหลังฤดูการผลิตและยังมีการรวมตัวกันเป็นกลุ่มอาชีพค่อนข้างน้อย  ส่งผลให้ประชาชนต้องเคลื่อนย้ายไปประกอบอาชีพในเมืองหรือต่างถิ่น  เพื่อให้มีรายได้มาใช้จ่ายให้เพียงพอในครัวเรือน  ด้วยเหตุปัจจัยดังกล่าว  การดำเนินงานในปี2560 จึงมุ่งเน้นการยกระดับเศรษฐกิจฐานราก  เพื่อให้คนในชุมชนมีการสร้างงาน สร้างอาชีพ และสร้างรายได้  ภายในชุมชน จึงเป็นที่มาของการส่งเสริมการสร้างสัมมาชีพในชุมชน  ภายใต้หลักปรัชญาของเศรษฐกิจพอเพียงเพื่อสร้างรายได้ที่ส่งผลให้เศรษฐกิจฐานรากเติบโตไปได้อย่างมีคุณภาพ  และชุมชนเข้มแข็งอย่างยั่งยืนต่อไป

**๒. ขั้นตอนการดำเนินงาน**

1. ศึกษาแนวทางการดำเนินงานสัมมาชีพชุมชน

2. สร้างความรู้ความเข้าใจแก่ ทีมสนับสนุนระดับตำบล ผู้นำชุมชน ปราชญ์ชาวบ้าน ในแนวทางการขับเคลื่อนสัมมาชีพชุมชน

๓. การสร้างทีมวิทยากรในระดับหมู่บ้าน  โดยกระบวนการมีส่วนร่วมของทีมวิทยากร  ในการกำหนดแนวทาง และขั้นตอน ในการดำเนินงาน และแผนปฏิบัติการ ในการสร้างสัมมาชีพในหมู่บ้าน

๔. ดำเนินการตามกิจกรรม และแนวทางที่กำหนด ( ระยะเวลา  ๕ วัน ) ดังนี้  ความรู้ทางวิชาการ/ทฤษฎีที่ต้องรู้เกี่ยวกับอาชีพ และสาธิตหรือฝึกปฏิบัติเบื้องต้นตามความเหมาะสม  ศึกษาดูงานเพิ่มพูนความรู้ด้านอาชีพ ณ หมู่บ้านเศรษฐกิจพอเพียง  สนับสนุนวัสดุประกอบอาชีพ และฝึกปฏิบัติ อาชีพตามที่ครัวเรือนต้องการ

๕. การติดตามสนับสนุน และประเมินผล ของ ทีมสนับสนุนระดับตำบล   หมู่บ้าน และเจ้าหน้าที่

**๓. ปัจจัยแห่งความสำเร็จ**

๑. การมีส่วนร่วม ของ ทีมงานพัฒนาชุมชน ปราชญ์ชุมชน ผู้นำชุมชน ผู้แทนครัวเรือน และภาคีเครือข่ายการพัฒนา

๒. การบูรณาการ และเชื่อมโยงการดำเนินงานของหน่วยงาน ในทุกระดับ

๓. ความเสียสละ และความพร้อมของปราชญ์ ชุมชน ผู้แทนครัวเรือน และผู้นำชุมชน

**กลยุทธ์ที่ใช้** 1) เข้าใจ สร้างความเข้าใจกับปราชญ์สัมมาชีพชุมชนและพัฒนากร

 2) เข้าถึง การแลกเปลี่ยนเรียนรู้ร่วมกันโดยลงพื้นที่จริง

 3) พัฒนานำองค์ความรู้ที่ได้ไปแลกเปลี่ยนและใช้ประโยชน์ร่วมกัน

**๔. ข้อพึงระวัง**

1.ต้องเข้าใจและยึดหลักการทำงานแบบให้เกียรติซึ่งกันและกัน(มนุษย์ทุกคนมีเกียรติและศักดิ์ศรีเท่าเทียมกัน) 2.ต้องหมั่นสร้างกำลังใจในการทำงานอย่างสม่ำเสมอ เจ้าหน้าที่พัฒนาชุมชนและปราชญ์ชุมชน

**๕. ข้อเสนอแนะ**

ยึดหลักการมีส่วนร่วมและ หลักประชาธิปไตยในการดำเนินงานทุกกระบวนการ

**ภาพกิจกรรมส่งเสริมกระบวนการขับเคลื่อนสัมมาชีพชุมชน**

